pythainlp/thai-wiki-dataset-v3 huggingface dataset:
ฮังตัวะฮ์

ฮังตัวะฮ์ (อักษรโรมัน: Hang Tuah, อักษรยาวี: , /tuha/ หรือ /toh/) เป็นนักรบชาวมะละกาที่มีชีวิตอยู่ในรัชสมัยของสุลต่านมันซูร์ ชะฮ์ ในช่วงคริสต์ศตวรรษที่ 15 ถือกันว่าฮังตัวะฮ์เป็นลักซามานาหรือนายพลเรือที่มีอำนาจสูงสุด และชาวมลายูถือให้ท่านเป็นเจ้าซีลัตที่ยิ่งใหญ่ที่สุด ปัจจุบันฮังตัวะฮ์ได้รับการเคารพอย่างสูงและเป็นหนึ่งในนักรบที่เป็นที่รู้จักมากที่สุดในวัฒนธรรม ประวัติศาสตร์ และวรรณกรรมของมาเลเซีย
เรื่องราวของฮังตัวะฮ์ในฐานะนายพลเรือหรือลักซามานาระบุว่าท่านจงรักภักดีเต็มที่อย่างเสมอต้นเสมอปลายต่อสุลต่าน เรื่องราวบางส่วนปรากฏอยู่ใน เซอจาระฮ์เมอลายู และใน ฮีกายัตฮังตัวะฮ์ นอกจากนี้ยังมีความเชื่อว่าท่านมีความสัมพันธ์กับหมู่เกาะรีวกีว
== สิ่งสืบเนื่อง ==
ฮังตัวะฮ์ได้รับความนิยมสูงมากในประเทศมาเลเซีย เป็นตัวแทนของคุณค่าในวัฒนธรรมชนชั้นสูงมลายูในอดีต ในฐานะผู้ซึ่งจงรักภักดีต่อผู้บังคับบัญชาอย่างไม่มีข้อสงสัย อย่างไรก็ตาม ความแม่นยำในแง่ประวัติศาสตร์ของฮังตัวะฮ์อาจเป็นที่ถกเถียงอยู่
ในมาเลเซียร่วมสมัย นิยมกล่าวถึงคำที่เชื่อว่าฮังตัวะฮ์เคยกล่าวไว้ว่า "Takkan Melayu Hilang di Dunia" ("ชาวมลายูจะไม่สูญสิ้นไปจากโลกนี้เป็นอันขาด") ซึ่งนิยมกล่าวขานกันในโอกาสแสดงความเป็นชาตินิยมมลายู
== อ้างอิง ==
== แหล่งข้อมูลอื่น ==
รัฐมะละกา
วัฒนธรรมมลายู
นักรบชาวมาเลเซีย
บุคคลจากรัฐมะละกา
ตำบลตะเคียน (อำเภอด่านขุนทด)

ตำบลตะเคียน เป็นตำบลหนึ่งในอำเภอด่านขุนทด จังหวัดนครราชสีมา พื้นที่ทั้งหมดอยู่ในบริหารโดย องค์การบริหารส่วนตำบลตำบลตะเคียน ตั้งอยู่ห่างจากอำเภอด่านขุนทด ประมาณ 6 กิโลเมตร และอยู่ห่างจากจังหวัดนครราชสีมาระยะทางประมาณ 66 กิโลเมตร
== อาณาเขตติดต่อ ==
ทิศเหนือ ติดต่อกับ ตำบลบ้านเก่า อำเภอด่านขุนทด
ทิศใต้ ติดต่อกับ ตำบลวังโรงใหญ่ อำเภอสีคิ้ว
ทิศตะวันออก ติดต่อกับ ตำบลด่านขุนทด อำเภอด่านขุนทด
ทิศตะวันตก ติดต่อกับ ตำบลหินดาด  อำเภอด่านขุนทด
== หมู่บ้าน ==
ปัจจุบัน ตำบลตะเคียน แบ่งออกเป็น 17 หมู่บ้าน ได้แก่
หมู่ที่ 1 ตะเคียน
หมู่ที่ 2 โกรกลึก
หมู่ที่ 3 หินหล่อง
หมู่ที่ 4 ดอนใหญ่
หมู่ที่ 5 หนองละมั่ง
หมู่ที่ 6 หนองพังโพด
หมู่ที่ 7 กุดม่วง
หมู่ที่ 8 หินลาด
หมู่ที่ 9 ดงกระสัง
หมู่ที่ 10 มอสูง
หมู่ที่ 11 หนองชิงโค
หมู่ที่ 12 ตะเคียนเหนือ
หมู่ที่ 13 ม่วงทองพัฒนา
หมู่ที่ 14 หนองละมั่ง14
หมู่ที่ 15 กุดม่วงพัฒนา
หมู่ที่ 16 โกรกลึกพัฒนา
หมู่ที่ 17 หินลาด17
== สถานที่สำคัญ ==
=== สถานศึกษา ===
โรงเรียนบ้านตะเคียน
* ศูนย์พัฒนาเด็กเล็ก อบต. (โรงเรียนบ้านตะเคียน)
โรงเรียนชุมชนบ้านกุดม่วง
* ศูนย์พัฒนาเด็กเล็ก อบต. (โรงเรียนชุมชนบ้านกุดม่วง)
โรงเรียนไชยณรงค์วิทยา
* ศูนย์พัฒนาเด็กเล็ก อบต. (โรงเรียนไชยณรงค์วิทยา)
โรงเรียนบ้านหินหล่อง
* ศูนย์พัฒนาเด็กเล็ก อบต. (โรงเรียนบ้านหินหล่อง)
โรงเรียนบ้านหนองละมั่ง
* ศูนย์พัฒนาเด็กเล็ก อบต. (โรงเรียนบ้านหนองละมั่ง)
โรงเรียนบ้านหินลาด
* ศูนย์พัฒนาเด็กเล็ก อบต. (โรงเรียนบ้านหินลาด)
โรงเรียนบ้านโกรกลึก
* ศูนย์พัฒนาเด็กเล็ก อบต. (โรงเรียนบ้านโกรกลึก)
== อ้างอิง ==
ตะเคียน
ตะเคียน
ธัชพล กู้วงศ์บัณฑิต

ธัชพล กู้วงศ์บัณฑิต (เกิด 8 กันยายน พ.ศ. 2535) ชื่อเล่น จ็อบ เป็นนักแสดงชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "พีรณัฐ" จากละครเรื่อง คุณหมีปาฏิหาริย์ และบทบาท "บุญเหลือ" จากละครเรื่อง เลือดเจ้าพระยา
==ประวัติ==
ธัชพล กู้วงศ์บัณฑิต ชื่อเล่น จ็อบ เกิดวันที่ 8 กันยายน พ.ศ. 2535 จบการศึกษาระดับมัธยมศึกษาตอนปลายจาก โรงเรียนพาณิชย์อินเตอร์ เข้าศึกษาระดับปริญญาตรี คณะบริหารธุรกิจ มหาวิทยาลัยมหิดล ต่อมาจ็อบได้ย้ายเข้าศึกษา สาขาวิชาการผลิตภาพยนตร์ วิทยาลัยนานาชาติ มหาวิทยาลัยมหิดล เนื่องจากจ็อบชื่นชอบด้านการถ่ายภาพและการตัดต่อวิดีโอ และเคยมีโอกาสได้ไปฝึกงานเป็นครีเอทีฟของ JOOX แถมยังเคยทำหนังสั้น โฆษณา ถ่ายและตัดต่อมิวสิกวิดีโอ เริ่มเข้าสู่วงการบันเทิงด้วยการเข้าไปแคสงานที่ช่อง 3 จนได้มีโอกาศเล่นซีรีย์เรื่องแรก Love Lie Hide Fake แกล้งแอ๊บแอบรัก ก่อนจะเซ็นสัญญาเข้าเป็นนักแสดงในสังกัดสถานีวิทยุโทรทัศน์ไทยทีวีสีช่อง 3 เต็มตัวและก้าวขึ้นเป็นพระเอกเต็มตัวในละคร ระบำเมฆ ในบท วาริท (เมฆ) ประกบคู่นางเอก ยิหวา ปรียากานต์ ใจกันทะ
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
===ซีรีส์===
=== พิธีกร===
ออนไลน์
พ.ศ. 2565 : ทางช่อง YouTube:JOBBIIJOB
=== การแสดงสด ===
พ.ศ.2563 Channel 3 Super Fan Live! : SUPERNOVA คอนเสิร์ตระเบิดจักรวาล 
== รางวัล ==
== อ้างอิง ==
== แหล่งข้อมูลอื่น ==
บุคคลจากกรุงเทพมหานคร
นักแสดงสังกัดช่อง 3
นักแสดงชายชาวไทย
นักแสดงละครโทรทัศน์ชายชาวไทย
นักแสดงจากกรุงเทพมหานคร
นักแสดงชายจากกรุงเทพมหานคร
บุคคลจากมหาวิทยาลัยมหิดล
ยูทูบเบอร์ชาวไทย
นักแสดงชายชาวไทยในศตวรรษที่ 21
อับดุลลอฮ์ อิบน์ วะฮับ อัรรอซิบี

อับดุลลอฮ์ อิบน์ วะฮับ อัรรอซิบี (عبدالله بن وهب الراسبي; เสียชีวิตวันที่ 17 กรกฎาคม ค.ศ. 658) เป็นผู้นำเคาะวาริจญ์ช่วงแรกจากเผ่าบะญีละฮ์ เขาเป็นตาบิอี (ผู้เรียนรู้หลักคำสอนศาสนาอิสลามจากเศาะฮาบะฮ์ (ผู้ติดตาม) ของศาสดามุฮัมมัดโดยตรง) เขาสุญูด (ก้มกราบ) ในเวลาละหมาดบ่อยมากจนทำให้เกิดหนังหนาด้านบนหน้าผาก นำไปสู่การตั้งชื่อเล่น dhu ʾl-thafināt, "ผู้มีหนังหนาด้าน"
ในการพิชิตอิรัก อับดุลลอฮ์สู้รบภายใต้การนำของซะอด์ อิบน์ อะบี วักกอศ จากนั้นในสงครามกลางเมืองมุสลิมครั้งที่หนึ่ง เขาอยู่ในฝ่ายเคาะลีฟะฮ์อะลีและสู้รบให้ท่านในยุทธการที่ศิฟฟีน (ค.ศ. 657) เขาต่อต้านการตัดสินใจยอมรับอนุญาโตตุลาการยุติสงครามกลางเมืองของอะลี และหันไปเข้าร่วมกลุ่มผู้ไม่เห็นด้วยที่ฮะรูรออ์ในอิรัก ซึ่งภายหลังกลุ่มนี้เป็นที่รู้จักในชื่อ "เคาะวาริจญ์" ต่อมาพวกเขาย้ายไปที่อัลกูฟะฮ์แล้วเลือกอับดุลลอฮ์เป็นอะมีร (ผู้บัญชาการ) ไม่ใช้เคาะลีฟะฮ์ (ผู้สืบทอดของมุฮัมมัด) อย่างที่มีการกล่าวอ้างบางส่วน พวกเขาเคลื่อนตัวไปในเดือนมีนาคม ค.ศ. 658 และถูกอะลีล้อมไว้ในยุทธการที่นะฮ์เราะวาน เมื่อวันที่ 17 กรกฎาคม (9 เศาะฟัร ฮ.ศ. 38) อับดุลลอฮ์เสียชีวิตในการสู้รบ
==อ้างอิง==
==บรรณานุกรม==
เคาะวาริจญ์
บุคคลในฟิตนะฮ์ครั้งแรก
วัดศาลาลอย (อำเภอด่านขุนทด)

วัดศาลาลอย  สร้างขึ้นเมื่อ พ.ศ. 2474 ตั้งอยู่หมู่ที่ 2 ตำบลด่านขุนทด อำเภอด่านขุนทด จังหวัดนครราชสีมา นอกจากนั้นยังเป็นที่ตั้งของโรงเรียนสัทธรรมวิทยา
== ประวัติ ==
วัดศาลาลอย สร้งขึ้นเมื่อ พ.ศ. 2474 เป็นวัดราษฎร์ สังกัดคณะสงฆ์มหานิกาย ต่อมาปี พ.ศ. 2498 ได้รับวิสุงคามสีมา ปัจจุบันวัดศาลาลอยยังเป็นสถานศึกษาทางพระพุทธศาสนาชื่อว่า โรงเรียนสัทธรรมวิทยา ด้วย 
== เจ้าอาวาสวัดศาลาลอย ==
พระครูสุตธรรมประสิทธิ์ (ไพรา ป.ธ.๓)
พระพิพัฒน์ปัญญาภรณ์ (ผัด ธมฺมธโร)
== อ้างอิง ==
ศาลาลอย
คางาวะ ชิกากาซุ

คางาวะ ชิกากาซุ (; ค.ศ. 1567 – 1587) มีอีกชื่อว่า โชโซกาเบะ ชิกากาซุ เป็นซามูไรญี่ปุ่นในยุคเซ็งโงกุและเป็นลูกชายคนที่สองของโชโซกาเบะ โมโตจิกะ ซึ่งภายหลังตระกูลคานางาวะรับเลี้ยงในปราสาทอามางิริ
หลังจากโชโซกาเบะ โนบูจิกะ ผู้สืบทอดตระกูลโชโซกาเบะ เสียชีวิตในยุทธการที่เฮ็ตสึงิงาวะ โทโยโตมิ ฮิเดโยชิเสนอแนะโชโซกาเบะ โมโตจิกะให้เลือกชิกากาซุเป็นผู้สืบทอด อย่างไรก็ตาม โมโตจิกะกลับเลือกโชโซกาเบะ โมริจิกะที่ตนโปรดปรานเป็นผู้สืบทอดแทน
ชิกากาซุเสียชีวิตจากการเจ็บป่วยใน ค.ศ. 1587 ในวัย 20 ปี
==อ้างอิง==
ซามูไร
ตระกูลโชโซกาเบะ
วิทยาลัยเทคนิคนครโคราช

วิทยาลัยเทคนิคนครโคราช เดิมคือ วิทยาลัยสารพัดช่างนครราชสีมา ตั้งอยู่ที่เลขที่ 47 หมู่ที่ 3 ตำบลหมื่นไวย อำเภอเมือง จังหวัดนครราชสีมา และเปิดสอน 3 หลักสูตร คือ ปวช. และปวส.
== ข้อมูลทั่วไป ==
=== สีประจำของวิทยาลัย ===
สีแดงเลือดหมู
สีขาว 
=== ค่านิยม ===
มีวินัย ใฝ่ความรู้ คู่คุณธรรม
== ประวัติ ==
== หลักสูตรเปิดสอน ==
== อ้างอิง ==
นครโคราช
สถาบันอาชีวศึกษาในจังหวัดนครราชสีมา
ปราสาทซูวาฮาระ

ปราสาทซูวาฮาระ  เป็นปราสาทญี่ปุ่นแบบยามาชิโระในยุคเซ็งโงกุ ตั้งอยู่ในย่านคานายะ ชิมาดะ จังหวัดชิซูโอกะ ประเทศญี่ปุ่น ซากปราสาทนี้ได้รับการคุ้มครองในฐานะสถานที่ทางประวัติศาสตร์แห่งชาติมาตั้งแต่ ค.ศ. 1975
== อ้างอิง ==
== แหล่งข้อมูลอื่น ==
Suwahara Castle at JCastle Info homepage
ปราสาทในจังหวัดชิซูโอกะ
ซากปราสาทในประเทศญี่ปุ่น
สถานที่ทางประวัติศาสตร์ของญี่ปุ่น
แคว้นโทโตมิ
ตระกูลทาเกดะ
เจ้าแม่คงคา (จีน)

จุ้ยโบ้เนี้ยวเนี้ยว (สำเนียงจีนฮกเกี้ยน) หรือ จุ้ยบ้อเนี่ยเนี้ย (สำเนียงจีนแต้จิ๋ว) หรือ ตุ๊ยบ่วยเหนี่ยงเหนี่ยง (สำเนียงไฮ้หน่ำ-ไหหลำ) (水母娘娘; พินอิน: Shuǐ Mu niáng niáng) หรือ กิมซีเส่งโบ้ (สำเนียงจีนฮกเกี้ยน) กิมซีเซิ่งหมู่ (สำเนียงจีนแต้จิ๋ว) (晋祠圣母; พินอิน: Jin ci sheng mu)  เป็นเทวนารีนักพรตตามความเชื่อของจีน และศาสนาเต๋า พระนาม "ตุ๊ยบ่วยเหนี่ยงเหนี่ยง" หรือแปลตรงตัวได้ว่า เจ้าแม่คงคา (จีน)  หรืออีกนาม คือ เจ้าแม่บ่อน้ำบาดาล เป็นเทวนารีนักพรต ที่รู้จักและนิยมบูชาเช่นเดียวกับม่าจ้อโป๋ หรือไฮตังม่าและเจ้าแม่ทับทิม พระนางเป็นเทวนารีนักพรตที่รักษาสายน้ำในคติของความเชื่อของจีน และศาสนาเต๋า
== ดูเพิ่ม ==
ม่าจ้อโป๋
เจ้าแม่ทับทิม
เจ้าคงคา
เทวรูปจีน
ศาลเจ้าจีน
วัดจีน
== อ้างอิง ==
เทพเจ้าจีน
คุกกี้แซนด์วิช

คุกกี้แซนด์วิช (sandwich cookie) มีอีกชื่อว่า บิสกิตแซนด์วิช (sandwich biscuit) เป็นคุกกี้ประเภทหนึ่งที่ผลิตด้วยการนำคุกกี้แผ่นบางสองชิ้นมาประกบกัน พร้อมกับเติมไส้ตรงกลางช่องว่างระหว่างคุกกี้ทั้งสองชิ้น โดยสามารถใส่ไส้ได้หลายแบบ เช่น ครีม, กานัช, บัตเตอร์ครีม, ช็อกโกแลต, ครีมชีส, แยม, เนยถั่ว, เลมอนเคิร์ด หรือไอศกรีม
==อ้างอิง==
==แหล่งข้อมูลอื่น==
คุกกี้แซนด์วิช
ของหวาน
คัชรุต

คัชรุต (כַּשְׁרוּת) เป็นข้อกำหนดการบริโภคและการเตรียมอาหารที่ต้องเป็นไปตามหลักศาสนายูดาห์ อาหารที่ผ่านข้อกำหนดนี้เรียกว่า โคเชอร์ (כּשר, "เหมาะสม") คัชรุตมีรายละเอียดมากมายและซับซ้อน แต่มีหลักพื้นฐานดังนี้
มีเพียงสัตว์เลี้ยงลูกด้วยนม สัตว์ปีกและปลาบางชนิดที่เป็นโคเชอร์ ห้ามบริโภคเนื้อสัตว์ที่ไม่เป็นโคเชอร์ เช่น เนื้อหมู สัตว์เลื้อยคลาน/สัตว์ครึ่งบกครึ่งน้ำและสัตว์น้ำเปลือกแข็ง
สัตว์เลี้ยงลูกด้วยนมและสัตว์ปีกต้องถูกเชือดตามหลักเชกิตา (shechita) ห้ามบริโภคเลือดสัตว์ และใช้การหมักเกลือและแช่น้ำในการกำจัดเลือด
ห้ามผสมเนื้อสัตว์กับนมเข้าด้วยกัน อุปกรณ์สำหรับเก็บและเตรียมเนื้อสัตว์กับนมต้องใช้แยกกัน
อาหารทุกชนิดที่เป็นโคเชอร์สามารถจัดหมวดได้ดังนี้
หมวดเนื้อสัตว์ (b'sari หรือ fleishig) ประกอบด้วยเนื้อวัว เนื้อแกะหรือเนื้อกวาง, สัตว์ปีกที่เป็นโคเชอร์ เช่น ไก่ ห่าน เป็ดหรือไก่งวง, ผลพลอยได้จากสัตว์อย่างเจลาติน ทั้งนี้หากเตรียมผลิตภัณฑ์ที่ไม่ใช่สัตว์ด้วยอุปกรณ์ที่เคยใช้เตรียมเนื้อสัตว์จะถือว่าผลิตภัณฑ์นั้นอยู่ในหมวดเนื้อสัตว์ (b'chezkat basar)
หมวดนม (chalavi หรือ milchig) ประกอบด้วยนมและผลิตภัณฑ์นม เช่น เนย ชีส โยเกิร์ต ทั้งนี้หากเตรียมผลิตภัณฑ์ที่ไม่ใช่นมด้วยอุปกรณ์ที่เคยใช้เตรียมนมจะถือว่าผลิตภัณฑ์นั้นอยู่ในหมวดนม (b'chezkat chalav)
พาเรเว (pareve) เป็นผลิตภัณฑ์ที่ไม่ใช่ทัั้งเนื้อสัตว์และนม เช่น ปลา ไข่ เห็ด ธัญพืช ผักและผลไม้ ผลิตภัณฑ์เหล่านี้จะถือเป็นพาเรเวตราบเท่าที่ยังไม่ได้ผสมหรือเตรียมบนอุปกรณ์ที่ใช้เตรียมเนื้อสัตว์หรือนม
ผลผลิตที่เติบโตจากพื้นดินเช่น ธัญพืช ผัก ผลไม้และเห็ดถือเป็นโคเชอร์และรับประทานได้ กระนั้นศาสนายูดาห์มีข้อกำหนดที่เกี่ยวข้องกับผลผลิตโดยเฉพาะอย่างยิ่งที่เติบโตในดินแดนอิสราเอล เช่น ทศางค์และปีสะบาโตซึ่งจะส่งผลต่อการอนุญาตในการบริโภค
หลักพื้นฐานส่วนใหญ่ของคัชรุตมาจากชุดคัมภีร์โทราห์เล่มเลวีนิติและเฉลยธรรมบัญญัติ อย่างไรก็ตามรายละเอียดและหลักปฏิบัติคัชรุตปรากฏอยู่ในโทราห์แบบมุขปาฐะ (Oral Torah) ที่ภายหลังประมวลเป็นคัมภีร์มิชนาห์และทาลมุดก่อนจะขยายความเพิ่มเติมในวรรณกรรมรับบียุคต่อมา แม้ว่าโทราห์ไม่ได้ให้เหตุผลถึงคัชรุต แต่บางส่วนเชื่อว่าเป็นการทดสอบการเชื่อฟัง ขณะที่บางส่วนเสนอว่าเป็นเหตุผลด้านปรัชญาและสุขอนามัย
มีหน่วยงานจำนวนมากทำหน้าที่รับรองผลิตภัณฑ์ ผู้ผลิตและร้านอาหารโคเชอร์ตลอดศตวรรษที่ผ่านมา หน่วยงานเหล่านี้จะมอบเครื่องหมายหรือประกาศนียบัตรเรียกว่าเฮชเชอร์ (hechsher) เพื่อรับรองร้านอาหารหรือผลิตภัณฑ์ที่ผ่านเกณฑ์ เครื่องหมายรับรองนี้เป็นประโยชน์ต่อบุคคลหลายกลุ่ม เช่น ผู้เคร่งครัดต่อหลักศาสนา ผู้ที่แพ้ผลิตภัณฑ์นม ผู้เป็นวีกันและผู้ที่ใช้เครื่องหมายรับรองโคเชอร์ในการประเมินส่วนประกอบของอาหารว่ามีเนื้อสัตว์หรือนมหรือไม่
== อ้างอิง ==
== แหล่งข้อมูลอื่น ==
20px ตำราอาหารโคเชอร์ ที่วิกิตำรา
20px คัชรุต คู่มือการท่องเที่ยวจากวิกิท่องเที่ยว (ในภาษาอังกฤษ)
ศาสนายูดาห์
ไท้อิมแชกุน

ไท้อิมแชกุน (太阴星君; พินอิน: taǐ xian jun) หรือ ไท้อิมเนี่ยเนี้ย (太阴娘娘; พินอิน: tai yin niáng niáng) เป็นเทวนารีนักพรตตามความเชื่อของจีนและศาสนาเต๋า พระนาม "ไท้อิมแชกุน" หรือแปลตรงตัวได้ว่า เจ้าแม่พระจันทร์ หรืออีกนาม คือ พระจันทรเทวี พระนางเป็นเทวนารีนักพรตที่รักษาดวงจันทร์ในคติของความเชื่อของจีนและศาสนาเต๋า
ตามความเชื่อของจีนและศาสนาเต๋ามีหลายพระองค์ เช่น เจ้าแม่ฉางเอ๋อ หรือ เจ้าแม่ฉางซีชายาของของเทพบดีตี้จุน และในเทพเจ้าประจำตำแหน่ง365องค์ในห้องสินคือพระนางเกียงฮองเฮาพระอัครมเหสีในพระเจ้าติวอ๋องแห่งราชวงศ์ชาง
โดยทั่วไปตามความเชื่อของจีนและศาสนาเต๋าพระนางมักได้รับการบูชาคู่กับพระสุริยเทพในฐานะเทพบริวารของเง็กเซียนฮ่องเต้
== ดูเพิ่ม ==
เทวรูปจีน
ศาลเจ้าจีน
วัดจีน
== อ้างอิง ==
เทพเจ้าจีน
พหุเทวนิยม
เทพแห่งดวงจันทร์
ดวงจันทร์
ศาสนาชาวบ้านจีน
ลัทธิเต๋า
เทวีจีน
เทวี
เซียน
ผู้หญิง
วัฒนธรรมจีน
เทศกาลจีน
ประเทศจีน
ไต้หวัน
ชาวจีน
ลัทธิเต๋า
รายพระนามเทพแห่งดวงจันทร์

เทพแห่งดวงจันทร์ คือเทวดาผู้รักษาดวงจันทร์ในศาสนาต่าง ๆ
=== ศาสนาฮินดู ===
{| width=100% class="wikitable"
!พระรูป
!พระนาม
!ศาสนา
|-
| align = "center"|100px ||align="center"|พระจันทร์||align="center"|ศาสนาฮินดู
|-
| align = "center"|100px ||align="center"|เจ้าแม่โรหิณี(ชายาพระจันทร์)||align="center"|ศาสนาฮินดู
|-
|}
=== ศาสนาชินโต ===
{| width=100% class="wikitable"
!พระรูป
!พระนาม
|-
| align = "center"|100px ||align="center"|สึกูโยมิ
|-
|}
=== ลัทธิเต๋าและลัทธิขงจื๊อ-ศาสนาชาวบ้านจีน ===
{| width=100% class="wikitable"
!พระรูป
!พระนาม
|-
| align = "center"|100px ||align="center"|พระจันทรเทวี
|-
| align = "center"|100px ||align="center"|พระแม่ฉางเอ๋อ
|-
| align = "center"|100px ||align="center"|พระแม่ฉางซี
|-
| align = "center"|100px  ||align="center"|เทวดากระต่ายหยก
|-
| align = "center"|100px  ||align="center"|อู่กัง
|-
| align = "center"|100px  ||align="center"|กิ๋วอ๋องไต่เต่ (เทวดานพเคราะห์จีน)
|-
| align = "center"|100px  ||align="center"|ผู้เฒ่าจันทรา
|-
|}
=== ศาสนาพุทธมหายาน ===
{| width=100% class="wikitable"
!พระรูป
!พระนาม
|-
| align = "center"|100px ||align="center"|พระจันทรประภาโพธิสัตว์
|-
|}
=== ศาสนากรีก-โรมัน ===
{| width=100% class="wikitable"
!พระรูป
!พระนาม
|-
| align = "center"|100px ||align="center"|อาร์เตมิส
|-
| align = "center"|100px ||align="center"|ไดแอนา
|-
| align = "center"|100px ||align="center"|เซลีนี
|-
| align = "center"|100px ||align="center"|ลูนา
|-
|}
=== ศาสนาอียิปต์โบราณ ===
{| width=100% class="wikitable"
!พระรูป
!พระนาม
|-
| align = "center"|100px ||align="center"|เทพราห์
|-
| align = "center"|100px ||align="center"|เทพโกนห์ธู
|-
| align = "center"|100px ||align="center"|เทพธอร์
|-
|}
== อ้างอิง ==
เทพแห่งดวงจันทร์
รายพระนามเทวดา
ดวงจันทร์
เทพเจ้า
เทพเจ้าจีน
เทพเจ้าฮินดู
เทพเจ้าแบ่งตามวัฒนธรรม
เทพเจ้าญี่ปุ่น
เทพเจ้าสัตว์
เทพเจ้ากรีก
เทพเจ้าอียิปต์โบราณ
เทวี
เทวดา
เทวดาแบ่งตามวัฒนธรรม
เดอะ ครู้ดส์

เดอะ ครู้ดส์ (The Croods) เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2556 ผลิตโดย ทเวนตีท์เซนจูรีฟอกซ์ ภาพยนตร์เขียนบทและกำกับโดย คริส แซนเดอร์ส และเคิร์ก เดอมิคโค และแสดงนำโดย นิโคลัส เคจ, เอมมา สโตน, ไรอัน เรย์โนลส์, แคทเธอรีน คีเนอร์, คลาร์ก ดุ๊ก และคลอริส ลีชแมน
ออกฉายตามโรงภาพยนตร์ในประเทศสหรัฐอเมริกาในวันที่ 22 มีนาคม พ.ศ. 2556 ส่วนในประเทศไทย ออกฉายในวันที่ 4 เมษายน พ.ศ. 2556
== เนื้อเรื่อง ==
== ตัวละครและเสียงพากย์ ==
นิโคลัส เคจ รับบท กร๊าก ครู้ด (Grug Crood)
เอมมา สโตน รับบท อีป ครู้ด (Eep Crood)
ไรอัน เรย์โนลส์ รับบท กาย (Guy)
แคทเธอรีน คีเนอร์ รับบท อุกก้า ครู้ด (Ugga Crood)
คลาร์ก ดุ๊ก รับบท ตุ๊ง ครู้ด (Thunk Crood)
คลอริส ลีชแมน รับบท แกรน (Gran)
แรนดี้ ธม รับบท แซนดี้ ครู้ด (Sandy Crood)
คริส แซนเดอร์ส รับบท เบลท์ (Belt)
=== ประเทศไทย นักแสดง ===
== การตอบรับ ==
รอตเทนโทเมโทส์รายงานว่าร้อยละ 72 ของผู้วิจารณ์ 144 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.50 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 55 เต็ม 100 คะแนน ซึ่งประเมินโดยผู้วิจารณ์ 30 คน
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2556
ภาพยนตร์อเมริกัน
ภาพยนตร์ภาษาอังกฤษ
ภาพยนตร์อเมริกัน 3 มิติ
การวิพากษ์งาน

การวิพากษ์งาน หรือ การต่อต้านงาน (antiwork) หมายความถึง การวิพากษ์ และความประสงค์ยกเลิกงาน ซึ่งหมายความถึงงานทุกประเภท ไม่ใช่เฉพาะการวิพากษ์งานรูปแบบที่มักถือเป็นทาสสินจ้าง (wage slavery) เท่านั้น
การวิพากษ์งานอาจเป็นเชิงอัตถิภาวะ และมุ่งสนใจว่างานสามารถทำให้เกิดความรู้สึกไร้ความหมาย และกีดขวางความตระหนักรู้ในตนเอง แต่การวิพากษ์งานยังอาจแสดงให้เห็นว่าการทำงานมากเกินไปอาจส่งผลเสียต่อผลิตภาพของสังคม หรือต่อตัวสังคมเอง การวิพากษ์งานอาจเป็นในเชิงสมภาคนิยมซึ่งมีใจความว่างานทำให้มนุษย์ขาดความสุขและเสียสุขภาพ
การวิพากษ์งานเกิดขึ้นมาช้านานแล้ว และนักคิดจำนวนหนึ่งวิพากษ์และเรียกร้องให้เลิกงานเสีย อันที่จริง การวิพากษ์การใช้งานมนุษย์ที่ไม่จำเป็นนั้นมีมาตั้งแต่สมัยกรีกโบราณ ในปี 2021 ขบวนการต่อต้านการทำงานเติบโตขึ้นมากทางออนไลน์ โดยเฉพาะอย่างยิ่งในซับเรดดิต /r/antiwork ซึ่งใช้คำขวัญว่า "ว่างงานสำหรับทุกคน ไม่ใช่เฉพาะคนรวย!"
== อ้างอิง ==
ขบวนการทางสังคม
ปรัชญาสังคม
องค์การบริหารส่วนตำบลบ่อแฮ้ว

องค์การบริหารส่วนตำบลบ่อแฮ้ว เป็นองค์กรปกครองส่วนท้องถิ่นที่ครอบคลุมพื้นที่พื้นที่ทั้งหมดของหมู่ที่ 1, 7, 10, 15–17 และพื้นที่บางส่วนของหมู่ที่ 4–5, 9, 12 ของตำบลบ่อแฮ้ว (เฉพาะนอกเขตเทศบาลนครลำปางและเฉพาะนอกเขตเทศบาลตำบลบ่อแฮ้ว) ในอำเภอเมืองลำปาง จังหวัดลำปาง เดิมได้รับการจัดตั้งเป็นสภาตำบลบ่อแฮ้วใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลบ่อแฮ้วเมื่อวันที่ 25 ธันวาคม พ.ศ. 2539
== อ้างอิง ==
== แหล่งข้อมูลอื่น ==
เว็บไซต์องค์การบริหารส่วนตำบลบ่อแฮ้ว
บ่อแฮ้ว
อำเภอนิชิตามะ

อำเภอนิชิตามะ  เป็นอำเภอที่ตั้งอยู่ในมหานครโตเกียว ประเทศญี่ปุ่น ประกอบไปด้วย 3 เมือง และ 1 หมู่บ้าน ดังนี้
เมืองฮิโนเดะ
เมืองมิซูโฮะ
เมืองโอกูตามะ
หมู่บ้านฮิโนฮาระ

ในอดีต เมืองต่าง ๆ ซึ่งได้แก่ โอเมะ ฟุซซะ ฮามูระ และอากิรูโนะ เดิมเป็นส่วนหนึ่งของอำเภอนิชิทามะ แต่เมืองเหล่านี้ก็ได้แยกออกจากอำเภอนี้หลังจากที่ได้รับการยกฐานะเป็นนคร
== การศึกษา ==
โรงเรียนประถมและโรงเรียนมัธยมต้นในอำเภอนิชิตามะจะอยู่ในสังกัดของแต่ละเทศบาลเมืองและเทศบาลหมู่บ้าน สำหรับโรงเรียนมัธยมปลายจะอยู่ในสังกัดคณะกรรมการการศึกษามหานครโตเกียว ซึ่งมีโรงเรียนเดียว คือ โรงเรียนมัธยมปลายมิซูโฮะโนเง (東京都立瑞穂農芸高等学校) ตั้งอยู่ในเมืองมิซูโฮะ
== อ้างอิง ==
นิชิตามะ
โตเกียวตะวันตก
สนธิสัญญาฟงแตนโบล (ค.ศ. 1814)

สนธิสัญญาฟงแตนโบล (Traité de Fontainebleau) ซึ่งได้รับการลงนามในวันที่ 11 เมษายน ค.ศ. 1814 ที่กรุงปารีส และต่อมาได้รับสัตยาบันในวันที่ 14 เมษายน โดยจักรพรรดินโปเลียนที่ 1 แห่งฝรั่งเศส ที่พระราชวังฟงแตนโบล เป็นข้อตกลงระหว่างนโปเลียนกับบรรดาผู้แทนของจักรวรรดิออสเตรีย จักรวรรดิรัสเซีย และราชอาณาจักรปรัสเซีย ซึ่งเป็นการยุติสงครามสหสัมพันธมิตรครั้งที่หก
สนธิสัญญาฉบับนี้ประกอบด้วย 21 ข้อซึ่งมีสาระสำคัญคือการสละราชบัลลังก์ฝรั่งเศสและอิตาลีของนโปเลียน ตลอดจนการเนรเทศนโปเลียนไปพำนักที่เกาะเอลบาซึ่งตั้งอยู่กลางมหาสมุทรแอตแลนติก ตลอดจนห้ามมิให้ลูกหลานญาติวงศ์ของนโปเลียนมีอำนาจในฝรั่งเศส อย่างไรก็ตาม นโปเลียนและมเหสียังคงสามารถใช้คำนำหน้าว่าจักรพรรดิและจักรพรรดินีเพื่อเป็นเกียรติยศ
==อ้างอิง==
สงครามนโปเลียน
สนธิสัญญาเกี่ยวข้องกับจักรวรรดิรัสเซีย
สนธิสัญญาเกี่ยวข้องกับจักรวรรดิออสเตรีย
สนธิสัญญาเกี่ยวข้องกับราชอาณาจักรปรัสเซีย
สนธิสัญญาเกี่ยวข้องกับจักรวรรดิฝรั่งเศสที่หนึ่ง
อิงฟ้า วราหะ

อิงฟ้า วราหะ (เกิด 15 กุมภาพันธ์ พ.ศ. 2538)  เป็นนักร้อง หมอทำขวัญนาค นางงามชาวไทย อิงฟ้าเป็นที่รู้จักในฐานะผู้ชนะการประกวดมิสแกรนด์ไทยแลนด์ 2022 และเป็นตัวแทนประเทศไทยในการประกวดมิสแกรนด์อินเตอร์เนชันแนล 2022 ซึ่งเธอเป็นผู้ชนะการประกวดมิสแกรนด์ไทยแลนด์คนที่ 10 นับตั้งแต่ที่มีจัดการประกวดขึ้นเมื่อ พ.ศ. 2556
== ประวัติ ==
อิงฟ้าเกิดเมื่อวันที่ 15 กุมภาพันธ์ พ.ศ. 2538 ที่จังหวัดอุทัยธานี ประเทศไทย โดยพ่อของเธอประกอบอาชีพเป็นมือคีย์บอร์ด ขณะที่แม่ของเธอประกอบอาชีพเป็นนักร้องลูกทุ่ง อิงฟ้าจบการศึกษาในระดับมัธยมศึกษาจากโรงเรียนสีกัน (วัฒนานันท์อุปถัมภ์)
ใน พ.ศ. 2561 อิงฟ้าเป็นหนึ่งในผู้เข้าแข่งขันในรายการเดอะวอยซ์ไทยแลนด์ ซีซั่นที่ 7 โดยเธอสามารถผ่านการคัดเลือกและอยู่ในทีมโจอี้ บอย ซึ่งอิงฟ้าสามารถผ่านเข้าไปถึงในรอบ knock out ของการแข่งขัน
== ชีวิตส่วนตัว ==
อิงฟ้าได้ออกมาเปิดเผยว่าเป็นบุคคลที่มีความหลากหลายทางเพศ เธอกล่าวว่าการคบหากับใครนั้นอยู่ที่ความสุขและความสบายใจของทั้งสองฝ่ายมากกว่าเพศสภาพ นอกจากนี้เธอยังร่วมกับทีมงานมิสแกรนด์ไทยแลนด์เข้าร่วมงานบางกอกนฤมิตไพรด์ ซึ่งเป็นไพรด์พาเรดครั้งใหญ่ในกรุงเทพมหานครอีกด้วย
== การประกวด ==
=== มิสแกรนด์สุพรรณบุรี 2020 ===
ใน พ.ศ. 2563 อิงฟ้าได้สมัครเข้าร่วมการประกวดมิสแกรนด์สุพรรณบุรี 2020 แต่ภายหลังได้มีการถอนตัว
=== มิสแกรนด์กรุงเทพมหานคร 2022 ===
ใน พ.ศ. 2565 อิงฟ้าได้สมัครเข้าร่วมการประกวดมิสแกรนด์กรุงเทพมหานคร 2022 และชนะการประกวด ได้เป็นตัวแทนกรุงเทพมหานครเข้าร่วมการประกวดมิสแกรนด์ไทยแลนด์ 2022
=== มิสแกรนด์ไทยแลนด์ 2022 ===
หลังจากได้รับตำแหน่งมิสแกรนด์กรุงเทพมหานคร 2022 อิงฟ้าได้เข้าร่วมการประกวดมิสแกรนด์ไทยแลนด์ 2022 และได้รับตำแหน่ง "มิสแกรนด์ไทยแลนด์ 2022" เป็นมิสแกรนด์ไทยแลนด์คนที่ 10 ของประเทศไทย และได้เป็นตัวแทนประเทศเข้าร่วมการประกวดมิสแกรนด์อินเตอร์เนชันแนล 2022 ที่ประเทศอินโดนีเซีย
=== มิสแกรนด์อินเตอร์เนชันแนล 2022 ===
หลังจากได้รับตำแหน่ง มิสแกรนด์ไทยแลนด์ 2022 อิงฟ้าได้เข้าร่วมการประกวด มิสแกรนด์อินเตอร์เนชันแนล 2022 ณ เซนตูลซิตี จังหวัดชวาตะวันตก ประเทศอินโดนีเซีย  โดยอิงฟ้าสามารถคว้าตำแหน่งรองชนะเลิศอันดับหนึ่ง และรางวัลพิเศษชุดประจำชาติยอดเยี่ยม เมื่อวันที่ 25 ตุลาคม พ.ศ. 2565
== ผลงาน ==
=== ผลงานเพลง ===
=== ซีรีส์ ===
=== มิวสิกวิดีโอ ===
===ผลงานพากย์เสียง===
=== พิธีกร ===
== คอนเสิร์ต ==
== รางวัล ==
== อ้างอิง ==
== แหล่งข้อมูลอื่น ==
Miss Grand Thailand Official website
บุคคลจากจังหวัดอุทัยธานี
นักร้องลูกทุ่งหญิงชาวไทย
นักร้องหญิงชาวไทย
ผู้เข้าแข่งขันเดอะวอยซ์ไทยแลนด์
นางงามไทย
นักแสดงหญิงชาวไทย
ชาวไทยที่มีความหลากหลายทางเพศ
นักแสดงไทยที่มีความหลากหลายทางเพศ
นักร้องไทยที่มีความหลากหลายทางเพศ
ผู้ชนะการประกวดมิสแกรนด์ไทยแลนด์
ผู้เข้าประกวดมิสแกรนด์อินเตอร์เนชันแนล 2022
ยูทูบเบอร์ชาวไทย
พุทธศาสนิกชนชาวไทย
วัดซินเซซีหฺย่า

วัดซินเซซีหฺย่า (, ทับศัพท์เป็น Sin Sze Si Ya Temple หรือ Sze Yah Temple) เป็นวัดจีนตั้งอยู่ที่เลขที่ 14A ถนนเลบูห์ปูดู (Lebuh Pudu) ใกล้กับตลาดกลางในกัวลาลัมเปอร์ ประเทศมาเลเซีย สร้างขึ้นโดยกัปปิตัน หยืบ อา โหล่ย เพื่อบูชาเทพเจ้าสององค์ที่คอยดูแลและชี้ทางสว่างให้แก่เขาในระหว่างสงครามกลางเมืองเซลังโงร์ วัดนี้เป็นวัดเต๋าที่เก่าแก่ที่สุดในกัวลาลัมเปอร์
== ประวัติศาสตร์ ==
ข้อมูลจากป้ายข้อมูลหน้าวัดระบุว่าวัดนี้สร้างขึ้นในปี ค.ศ. 1864 โดย กัปปิตัน หยิบ อา โหล่ย เพื่อบูาเทพเจ้าผู้พิทักษ์สองอค์ คือ ซิน เซ หย่า (Sin Sze Ya) และ ซี เซ หย่า (Si Sze Ya) เทพเจ้าทั้งสององค์ได้ชี้ทางให้แก่หยิบจนเขาสามารถเอาชนะศัตรูและปกป้องเมืองกัวลาลัมเปอร์ไว้ได้ขณะเกิดสงครรมกลางเมืองเซลังโงร์ในปี ค.ศ. 1870–1873 เทพเจ้าทั้งสององค์นั้นจริง ๆ แล้วมีที่มาจากบุคคลที่มีตัวตนอยู่จริงสองคน คือ Sheng Meng Li (กัปปิตัน แห่ง สุไหงอูโยง) และ Chung Lai (ร้อยโทผู้ซื่อสัตย์ของหยิบ) สิ่งปลูกสร้างและถาวรวัตถุในวัดสร้างขึ้นในปี ค.ศ. 1883
== อ้างอิง ==
== แหล่งข้อมูลอื่น ==
สิ่งก่อสร้างในกัวลาลัมเปอร์
วัดเต๋าในประเทศมาเลเซีย
ศาสนสถานในกัวลาลัมเปอร์
วัดเทียนโห่ว

วัดเทียนโห่ว (乐圣岭天后宫/樂聖嶺天后宮, ทับศัพท์เป็น Thean Hou Temple) หรือ วัดทินเห่า เป็นวัดศาสนาพื้นบ้านจีนบูชาม่าโจ้ว ตั้งอยู่ในกัวลาลัมเปอร์ ประเทศมาเลเซีย วัดมีเนื้อที่  บนเขารอบซันไฮต์ (Robson Heights) ในโลโรงเบลลามี (Lorong Bellamy) เหนือถนนซาเย็ด ปูตรา วัดสร้างแล้วเสร็จในปี 1987 และเปิดอย่างเป็นทางการในปี 1989 วัดนี้สร้างขึ้นโดยชุมชนชาวไหหลำที่อาศัยในมาเลเซียบนพื้นที่ของสมาคมไหหลำเซลาโงร์และเขตสหพันธรัฐ (Selangor and Federal Territory Hainan Association; มาเลย์:Hainan Selangor and Wilayah Persekutuan; จีน:雪隆海南会馆/雪隆海南會館) ปัจจุบันเป็นหนึ่งในวัดที่ใหญ่ที่สุดในเอเชียตะวันออกเฉียงใต้
โถงของวัดประกอบด้วยแท่นบูชาสามแท่นตามเทพเจ้าทั้งสามองค์ โดยทางขวาเป็นของพระโพธิสัตว์กวนอิม, ตรงกลางเป็นของม่าโจ้ว และทางซ้ายเป็นของจุ้ยบ้วยเนี้ย นอกจากนี้ตรงกลางของโถงยังมีจุดบริการเสี่ยงเซียมซี ถึงแม้วัดนี้เป็นวัดม่าโจ้ว แต่ในปัจจุบันผู้คนนิยมบูชาพระโพธิสัตว์กวนอิมในวัดนี้เช่นกัน
== ประวัติศาสตร์ ==
วัดเริ่มก่อสร้างในปี 1981 แล้วเสร็จในปี 1987 ด้วยมูลค่าก่อสร้าง 17 ล้านริงกิต เปิดสู่สาธารณชนอย่างเป็นทางการในวันที่ 3 กันยายน 1989 โดยในวันที่ 16 พฤศจิกายน 1985 ได้อัญเชิญม่าโจ้วประดิษฐานในวัด, ในวันที่ 19 ตุลาคม 1986 ได้อัญเชิญพระโพธิสัตว์กวนอิมประดิษฐานในวัด และในวันที่ 16 พฤศจิกายน 1986 ได้อัญเชิญจุ้ยบ้วยเนี้ยประดิษฐานในวัด
== อ้างอิง ==
== แหล่งข้อมูลอื่น ==
ศาสนสถานในกัวลาลัมเปอร์
วัดในประเทศมาเลเซีย
ศาลม่าโจ้ว
พิพิธภัณฑ์ศิลปะอิสลาม มาเลเซีย

พิพิธภัณฑ์ศิลปะอิสลาม มาเลเซีย (Muzium Kesenian Islam Malaysia; Islamic Arts Museum Malaysia) เป็นพิพิธภัณฑ์ในกัวลาลัมเปอร์ ประเทศมาเลเซีย เปิดเป็นทางการในวันที่ 12 สิงหาคม 1998 เป็นพิพิธภัณฑ์ด้านศิลปะอิสลามที่ใหญ่ที่สุดในเอเชียตะวันออกเฉียงใต้ พิพิธภัณฑ์มีของสะสมจำนวนเจ็ดพันชิ้นจากโลกอิสลาม.
พิพิธภัณฑ์ประกอบด้วยพื้นที่จัดแสดงสิบสองห้อง สองชั้น ชั้นหนึ่งของพิพิธภัณฑ์เป็นส่วนสถาปัตยกรรมอิสลาม, อัลกุรอาน และงานเขียนมือ, ห้องจัดแสดงศิลปะจากอินเดีย จีน และคาบสมุทรมาเลย์ ชั้นสองจัดแสดงอาวุธยุทโธปกรณ์, ผ้า, เครื่องประดับ และเหรียญ และห้องจัดแสดงของสะสมแบ่งตามวัสดุ ได้แก่ เหล็ก ไม้ และเซรามิกส์ หนึ่งในของสะสมขึ้นขื่อของพิพิธภัณฑ์คือเครื่องแก้วอิสลาม นอกจากพื้นที่จัดแสดงแล้ว พิพิธภัณฑ์ยังมีส่วนอำนวยความสะดวกสำหรับการศึกษา ค้นคว้า และการอนุรักษ์ชั้นสูง หนึ่งในส่วนจัดแสดงถาวรที่มีชื่อเสียงที่สุดของพิพิธภัณฑ์คือห้องออตโตมันแบบศตวรรษที่สิบเก้า
==อ้างอิง==
==อ่านเพิ่มเติม==
==แหล่งข้อมูลอื่น==
Official Site
Tourism Malaysia - Islamic Arts Museum
Islamic Arts Museum (Muzium Kesenian Islam)
ก่อตั้งในปี พ.ศ. 2541
พิพิธภัณฑ์ในกัวลาลัมเปอร์
ศิลปะแบบอิสลาม